Държавен вестник, бр. 14, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  14
Чл. 34. (1) Главният директор, началниците 
на управления и отдели и директорите на по-
деления ръководят, организират, контролират, 
отчитат се и носят отговорност за дейността 
си, за изпълнението на задачите на съответните 
управления, отдели, поделения в съответствие 
с определените в правилника,  длъжностните 
им характеристики и договорите за възлагане 
на управлението.
(2) Структурните звена на главното управле-
ние и поделенията работят във взаимодействие, 
координация и субординация съгласно утвър-
дените им функционални задължения.
(3) Лицата, работещи по трудови правоот-
ношения в предприятието, изпълняват възло-
жените им задачи и носят отговорност пред 
прекия си ръководител за изпълнението на 
работата в съответствие с длъжностната им 
характеристика.
Чл. 35. (1) Документите, изпратени до 
главното управление на предприятието или до 
управленията на поделенията от държавни и 
местни органи, от юридически или физически 
лица, се завеждат в деловодството във входящ 
регистър, като се отбелязват датата и часът на 
получаването им.
(2) При получаване на документи се извършва 
проверка за наличието на всички материали, 
посочени в тях, и се образува служебна преписка.
Чл. 36. (1) Служебната кореспонденция под-
лежи на насочване според адреса или нейното 
съдържание.
(2) Главният директор и директорите на 
поделения разпределят служебните преписки 
с резолюция до съответните ръководители на 
управленски звена. Резолюцията съдържа ука-
зания със срок за изпълнение, дата и подпис.
(3) Разпределението на служебните преписки 
за работа се извършва веднага след постъпване-
то им в деловодството на главното управление 
или на поделението.
Чл. 37. (1) Молби и жалби, които засягат 
принципни въпроси от дейността на предприя-
тието или на поделението, хотела, се докладват 
лично на главния директор на предприятието 
или на директора на поделението, управителя 
на хотела.
(2) На молби и жалби се отговаря писмено 
в едномесечен срок от получаването им, освен 
ако в закон е установен друг срок. Срокът може 
да бъде удължаван с не повече от два месеца, 
ако се налага извършването на проверка.
Чл. 38. Достъпът в сградата на главното уп-
равление на предприятието или в управленията 
на поделенията на външни лица се разрешава 
по ред, утвърден със заповед на главния ди-
ректор на предприятието.
Чл. 39. Вътрешните правила за работа в 
предприятието се утвърждават от главния 
директор.
ЗАКЛЮЧИТЕЛНИ РАЗПОРЕДБИ
§ 1. Този правилник отменя Правилника за 
дейността и структурата на държавното пред-
приятие „Строителство и възстановяване“ (ДВ, 
бр. 103 от 2003 г.).
§ 2. Правилникът се приема на основание 
чл. 11, ал. 2 от Закона за преобразуване на Стро-
ителните войски, Войските на Министерството 
на транспорта и Войските на Комитета по пощи 
и далекосъобщения в държавни предприятия.
Министър: Р. Плевнелиев
1156
МИНИСТЕРСТВО  
НА ЗДРАВЕОПАЗВАНЕТО
НАРЕДБА № 6  
от 29 януари 2010 г.
за утвърждаване на медицински стандарт 
„Лъчелечение“
Член единствен. (1) С тази наредба се ут-
върждава медицински стандарт „Лъчелечение“ 
съгласно приложението.
(2) Дейността по лъчелечение се осъщест-
вява при спазване на стандарта по ал. 1 и се 
изпълнява от всички лечебни заведения, в 
които се осъществява дейност по лъчелечение.
Заключителна разпоредба
Параграф единствен. Тази наредба се издава 
на основание чл. 6, ал. 1 от Закона за лечеб-
ните заведения.
Министър: Б. Нанев
Приложение  
към член единствен, ал. 1
МЕДИЦИНСКИ СТАНДАРТ „ЛЪЧЕЛЕЧЕНИЕ“
Раздел I: Основни цели
1. Стандартът „Лъчелечение“ има общ харак-
тер и е приложим за всички видове перкутанно 
лъчелечение (ЛЛ). 
2. Целта на стандарта е да създаде изисквания 
за ефективно, надеждно и прецизно предписване, 
планиране и провеждане на лъчелечението. 
3. Лъчелечението е основна клинична меди-
цинска специалност, която цели чрез йонизиращи 
лъчения да лекува основно злокачествени тумори, 
някои гранично малигнени състояния и някои 
неонкологични заболявания. 
4. Лъчелечението е част от мултидисциплинар-
ния подход за диагностика, лечение и проследяване 
в онкологията. То се прилага като самостоятелен 
лечебен метод или в последователност с други 
основни онкологични лечебни методи – хирургия 
и лечение с лекарствени продукти. 
5. Нов стандартен подход в ЛЛ е включването 
на лекарствени продукти (цитостатици, биологична 
терапия и др.) към водещото лъчетерапевтично 
лечение под ръководството и отговорността на 
лъчетерапевти.